stanford-oval/wikipedia huggingface dataset:
ดอนนี เนียเตส
ประวัติ

เนียเตสขึ้นชกมวยสากลอาชีพครั้งแรกเมื่อ 24 พฤษภาคม พ.ศ. 2546 ชนะคะแนน วัลเตอร์ ซวยบาเกียว ที่ ฟิลิปปินส์ จากนั้น เนียเตสชกชนะรวดถึง 6 ครั้ง มีเสมอกับเกรก มันกันเพียงครั้งเดียว เนียเตสได้ครองแชมป์ฟิลิปปินส์รุ่นไลท์ฟลายเวทเมื่อ 22 พฤษภาคม พ.ศ. 2547 โดยเป็นฝ่ายชนะน็อค โจเซฟ วีญาซิส ยก 1   ชกชนะอีก 3 ครั้ง ก่อนจะแพ้เป็นครั้งแรกเมื่อ 28 กันยายน พ.ศ. 2547 โดยไปแพ้คะแนนแองกี้ แองโกตาที่อินโดนีเซีย หลังจากนั้น เนียเตสไม่เคยแพ้ใครอีกเลยจนได้ครองแชมป์ WBO เอเชียรุ่นมินิฟลายเวท โดยขึ้นชิงแชมป์ที่ว่าง ชนะน็อคเฮรี อาโมล ยก 2 เมื่อ 24 พฤศจิกายน พ.ศ. 2549 ป้องกันตำแหน่งไว้ได้ 2 ครั้ง
ต่อมา ตำแหน่งแชมป์โลก WBO รุ่นมินิฟลายเวท ว่างลง เนียเตสได้ชิงแชมป์โลกที่ว่างกับพรสวรรค์ ป.ประมุข เมื่อ 30 กันยายน พ.ศ. 2550 การชกเป็นไปอย่างสูสี โดยเนียเตสชกพรสวรรค์ลงไปนับแปดได้ในยกที่ 4 และพรสววรค์ถูกตัดคะแนนในยกที่ 10 เพราะชกต่ำกว่าเข็มขัด ในที่สุดเนียเตสเป็นฝ่ายชนะคะแนนได้อย่างเป็นเอกฉันท์ ได้แชมป์โลกมาครอง และป้องกันตำแหน่งไว้ได้ 4 ครั้ง จากนั้น เนียเตสได้สละแชมป์โลกรุ่นมินิฟลายเวท และขึ้นไปชิงแชมป์โลก WBO รุ่นจูเนียร์​ฟลายเวท เมื่อ 8 ตุลาคม พ.ศ. 2554 ชนะคะแนน ราโมน การ์ซิอา อิราเลส ที่ ฟิลิปปินส์ ได้ครองตำแหน่งแชมป์โลก และป้องกันตำแหน่งไว้ได้อย่างยาวนานมากถึง 13 ครั้ง ถือว่ามากที่สุดในบรรดานักมวยฟิลิปปินส์ และได้รับยกย่องให้เป็นแชมป์โลกเดอะริงอีกด้วย  ก่อนจะสละตำแหน่งไปเองในเดือนสิงหาคม พ.ศ. 2559 เพื่อขยับขึ้นไปชกในรุ่นฟลายเวท
เมื่อ 29 เมษายน พ.ศ. 2560 เนียเตสได้แชมป์โลกในรุ่นที่ 3 เป็นแชมป์โลกของ IBF ในรุ่นฟลายเวท โดยเอาชนะคะแนน เอกตะวัน บีทียูเรือไวกิ้ง นักมวยชาวไทย ในการชิงที่ว่าง ที่เดอะริเวอร์ฟรอนต์ เมืองเซบู ด้วยคะแนนอย่างเป็นเอกฉันท์ 117-111, 115-113 และ 117-111 และทำให้กลายเป็นนักมวยชาวฟิลิปปินส์คนที่ 3 ที่ได้แชมป์โลก 3 รุ่น ต่อจากแมนนี ปาเกียว และโนนิโต โดแนร์
ฉายา

ดอนนี เนียเตส ได้รับฉายาเป็นภาษาตากาล็อกว่า Ahas แปลว่า งู เนื่องจากในวัยเด็ก ภารกิจของเนียเตสในโรงยิมอาลา คือ การทำความสะอาดบ่อเลี้ยงงู ซึ่งเลี้ยงงูพิษและงูเหลือมขนาดใหญ่ถึง 5 ตัว เนียเตสเป็นเด็กเพียงคนเดียวที่กล้าทำ เนียเตสถูกงูกัดหลายครั้ง จนกระทั่งคุ้นเคยกับงู และไม่เคยถูกกัดอีกเลย และเมื่องูตัวหนึ่งวางไข่ทั้งหมด 11 ฟอง แต่เหลือรอดมาได้เพียงฟองเดียว เนียเตสก็นำมาอนุบาล จนถึงทุกวันนี้ก็ยังคงทำอยู่ จึงเป็นที่มาของชื่อฉายานี้
เกียรติประวัติ

แชมป์ฟิลิปปินส์รุ่นไลท์ฟลายเวท(2547)
แชมป์ WBO เอเชียแปซิฟิก รุ่นมินิฟลายเวท
ชิง, 24 พฤศจิกายน 2549 ชนะน็อค เฮรี อาโมล (อินโดนีเซีย​)​ ยก 2 ที่ ฟิลิปปินส์
ป้องกันแชมป์ครั้งที่ 1, 21 เมษายน 2550 ชนะน็อค ทองไทเล็ก ป.วรสิงห์ (ไทย) ยก 2 ที่ ฟิลิปปินส์
ป้องกันแชมป์ครั้งที่ 2, 7 กรกฎาคม 2550 ชนะทีเคโอ​ แสงเพชร ส.สกุลภัณฑ์ (ไทย) ยก 7 ที่ ฟิลิปปินส์
แชมป์โลก WBO รุ่นมินิฟลายเวท
ชิง, 30 กันยายน 2550 ชนะคะแนน พรสวรรค์ ป.ประมุข (ไทย) ที่ ฟิลิปปินส์
ป้องกันแชมป์ครั้งที่ 1, 30 สิงหาคม 2551 ชนะน็อค เอดดิ กัสโตร (นิการากัว) ยก 2 ที่ ฟิลิปปินส์
ป้องกันแชมป์ครั้งที่ 2, 28 กุมภาพันธ์ 2552 ชนะคะแนน เอริก รามิเรซ (เม็กซิโก) ที่ เม็กซิโก
ป้องกันแชมป์ครั้งที่ 3, 12 กันยายน 2552 ชนะคะแนน มานูเอล บาร์กัส (เม็กซิโก​) ที่ เม็กซิโก
ป้องกันแชมป์ครั้งที่ 4, 14 สิงหาคม  2553 ชนะคะแนน มาริโอ โรดริเกซ (เม็กซิโก​) ที่ เม็กซิโก
สละแชมป์
แชมป์โลก WBO รุ่นจูเนียร์ฟลายเวท
ชิง, 8 ตุลาคม 2554 ชนะคะแนน ราโมน การ์ซิอา อิราเลส (เม็กซิโก​) ที่ ฟิลิปปินส์
ป้องกันแชมป์ครั้งที่ 1, 2 มิถุนายน 2555 ชนะคะแนน เฟลิเป ซัลเกโร (เม็กซิโก) ที่ ฟิลิปปินส์
ป้องกันแชมป์ครั้งที่ 2, 2 มีนาคม​ 2556 เสมอ มอยเซส ฟูเอนเตส (เม็กซิโก) ที่ ฟิลิปปินส์
ป้องกันแชมป์ครั้งที่ 3, 30 พฤศจิกายน​ 2556 ชนะน็อก ซัมมิ กูเตร์เรซ (เม็กซิโก​) ยก 3 ที่ ฟิลิปปินส์
ป้องกันแชมป์ครั้งที่ 4 และชิงแชมป์โลกเดอะริง, 10 มีนาคม 2557 ชนะทีเคโอ​ มอยเซส ฟูเอนเตส ยก 9 ที่ ฟิลิปปินส์
ป้องกันแชมป์ครั้งที่ 5, 15 พฤศจิกายน​ 2557 ชนะอาร์ทีดี​ การ์โลส เบลาร์เด (เม็กซิโก​) ยก  7 ที่ ฟิลิปปินส์
ป้องกันแชมป์ครั้งที่ 6, 15 มีนาคม 2558 ชนะอาร์ทีดี​ ฆิล​เบร์โต​ ปาร์รา (เม็กซิโก) ยก 9 ที่ ฟิลิปปินส์
ป้องกันแชมป์ครั้งที่ 7, 11 กรกฎาคม​ 2558 ชนะคะแนน ฟรันซิสโก โรดริเกซ ยูนิโอร์ (เม็กซิโก​) ที่ ฟิลิปปินส์
ป้องกันแชมป์ครั้งที่ 8, 17 ตุลาคม​ 2558 ชนะคะแนน ฆวน อาเลโฆ (เม็กซิโก) ที่ สหรัฐอเมริกา​
ป้องกันแชมป์ครั้งที่ 9, 28 พฤษภาคม​ 2559 ชนะอาร์ทีดี​ ราอุล การ์ซิอา (เม็กซิโก) ยก 5 ที่ ฟิลิปปินส์
สละแชมป์​
แชมป์ WBO อินเตอร์คอนติเนนทอล (แชมป์เงา WBO)​ รุ่นฟลายเวท
ชิง 24 กันยายน 2559 ชนะคะแนน เอดการ์ โซซา (เม็กซิโก​) ที่ รัฐแคลิฟอร์เนีย สหรัฐอเมริกา
แชมป์โลก IBF รุ่นฟลายเวท
ชิง 29 เมษายน 2560 ชนะคะแนน เอกตะวัน บีทียูเรือไวกิ้ง (ไทย) ที่ ฟิลิปปินส์
ป้องกัน​แชมป์​ครั้ง​ที่​ 1 24 กุมภาพันธ์​ 2561 ชนะทีเคโอ​ ฆวน การ์โลส เรเบโก (อาร์เจน​ติ​นา​) ยก 7 ที่ เดอะฟอรัม รัฐแคลิฟอร์เนีย สหรัฐอเมริกา
สละแชมป์​
แชมป์โลก WBO รุ่นจูเนียร์แบนตัมเวท
ชิง, 31 ธันวาคม 2561 ชนะคะแนน คาซูโตะ อิโอกะ (ญี่ปุ่น​) ที่ มาเก๊า
สละแชมป์
แชมป์ WBO International ร​ุ่นจูเนียร์แบนตัมเวท
ชิง, 3 เมษายน 2564 ชนะคะแนน ปาโบล การิโย (โคลอมเบีย)​ ที่สหรัฐอาหรับเอมิเรตส์
เคย​ชิงแชมป์​ต่อไปนี้​แต่​ไม่​ส​ำ​เร็จ
ชิงแชมป์โลก WBO รุ่นจูเนียร์แบนตัมเวท, 8 กันยายน 2561 เสมอ แอสตัน ปาลิกเต (ฟิลิปปินส์​) ที่ สหรัฐอเมริกา
ชิงแชมป์โลก WBO รุ่นจูเนียร์แบนตัมเวท, 13 ก.ค. 2565 แพ้คะแนน​ คาซูโตะ อิโอกะ (ญี่ปุ่น) ที่ ศูนย์กีฬาในร่มอเนกประสงค์เขตโอตะ, โตเกียว, ประเทศญี่ปุ่น
แหล่งข้อมูลอื่น

Pinoy Boxing Website เก็บถาวร 2010-12-29 ที่ เวย์แบ็กแมชชีน
Donnie Niete's record at philboxing.com เก็บถาวร 2008-01-01 ที่ เวย์แบ็กแมชชีน
Nietes Wins! Adds a 4th World Title for the Philippines
| ด ค ก แชมเปี้ยนโลกชาวฟิลิปปินส์ (เฉพาะ 4 สถาบันหลัก) |
| --- | --- |
เดอะริง:  ปานโช วิลลา 
สภามวยโลก:  แฟลช อีลอร์เด้  เปโดร อดิควิว จูเนียร์  เรเน่ บาเรียนโตส  เออร์บิโต้ ซาลาวาเรีย  โรแลนโด นาวาเร็ตเต้  แฟรงค์ เซเดโน  โรแลนโด พลาสคัว  หลุยส์ ซีโต้ เอสปิโนซา  เจอร์รี่ พีญาโลซา  แมนนี่ ปาเกียว  มัลคอร์ม ทูนาเกา  ไบรอัน วิโลเรีย  โรเดล มายอล  ซอนนี่ บอย จาโร  โนนิโต โดแนร์ 
สมาคมมวยโลก:  แฟลช อีลอร์เด้  โรเบอร์โต ครูซ  เบอร์นาเบ้ วิลลาแคมโป  เบน วิลลาฟอร์  เออร์บิโต้ ซาลาวาเรีย  หลุยส์ ซีโต้ เอสปิโนซา  เฮซุส ซาลูด  มอร์ริส อีสต์  โจมา แกมบัว 
องค์กรมวยโลก:  อีริค จามิลี่  เจอร์รี่ พีญาโลซา  ดอนนี่ เนียเตส  มาร์วิน ซอนโซยา  โนนิโต โดแนร์  เมร์ลีโต ซาบีโย  แมนนี่ ปาเกียว  มาร์ลอน ทาปาเลส 
สหพันธ์มวยนานาชาติ:  บ๊อบบี้ เบอร์นา  โดดี้ บอย พีญาโลซา  โรแลนโด โบฮอล  เทรซี่ มาคาลอส  อีริค ชาเวซ  แมนนี่ เมลชอร์  แมนนี่ ปาเกียว  โนนิโต โดแนร์  ฟลอเรนเต้ คอนเดส  ไบรอัน วิโลเรีย  จอห์นเรียล คาซิเมโร  เจอร์วิน อันคาฮาส  ดอนนี่ เนียเตส
ดอมินิก แคลเวิร์ต-ลูอิน

| 0 | 1 | 2 | 3 |
| --- | --- | --- | --- |
 แคลเวิร์ต-ลูอินกับเอฟเวอร์ตันใน ค.ศ. 2017
ข้อมูลส่วนตัว
ชื่อเต็ม:  ดอมินิก นาแทเนียล แคลเวิร์ต-ลูอิน
วันเกิด:   (1997-03-16) 16 มีนาคม ค.ศ. 1997 (27 ปี)
สถานที่เกิด:  เชฟฟีลด์ อังกฤษ
ส่วนสูง:  1.87 เมตร (6 ฟุต 2 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  เอฟเวอร์ตัน
หมายเลข:  9
สโมสรเยาวชน
2005–2014:  เชฟฟีลด์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2014–2016 |  เชฟฟีลด์ยูไนเต็ด |  11 |  (0) |
| 2014–2015 |  สเตลีบริดจ์เซลติก |  5 |  (6) |
| 2015–2016 |  นอร์แทมป์ตันทาวน์ |  20 |  (5) |
| 2016– |  เอฟเวอร์ตัน |  200 |  (50) |
ทีมชาติ‡
| 2016–2017 |  อังกฤษ อายุไม่เกิน 20 ปี |  14 |  (6) |
| 2017–2019 |  อังกฤษ อายุไม่เกิน 21 ปี |  17 |  (7) |
| 2020–2021 |  อังกฤษ |  11 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16:42, 14 สิงหาคม ค.ศ. 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:52, 3 กรกฎาคม ค.ศ. 2021 (UTC)
ดอมินิก นาแทเนียล แคลเวิร์ต-ลูอิน (อังกฤษ: Dominic Nathaniel Calvert-Lewin; เกิด 16 มีนาคม ค.ศ. 1997) นักฟุตบอลอาชีพชาวอังกฤษ ปัจจุบันเล่นในตำแหน่งกองหน้าให้กับเอฟเวอร์ตันในพรีเมียร์ลีก และทีมชาติอังกฤษ
อาชีพ > เชฟฟีลด์ยูไนเต็ด

แคลเวิร์ต-ลูอินเข้าร่วมศูนย์ฝึกเยาวชนของทีมดาบคู่ สโมสรเชฟฟีลด์ยูไนเต็ด เมื่อวันที่ 28 เมษายน ค.ศ. 2005 ขณะอายุได้ 8 ปีจนกระทั่งเดือนเมษายน ค.ศ. 2015 แคลเวิร์ต-ลูอินในวัย 18 ปีได้เซ็นสัญญาเป็นนักฟุตบอลอาชีพเป็นระยะเวลา 3 ปีในถิ่นแบรมอลล์เลน จนถึงฤดูร้อน ค.ศ. 2018 และได้ประเดิมสนามกับทีมชุดใหญ่ในศึกลีกวัน เมื่อวันที่ 25 เมษายน ค.ศ. 2015 ในนัดที่ทีมดาบคู่เสมอกับสโมสรเลย์ตันออเรียนต์ 1–1 โดยเขาถูกส่งเป็นตัวสำรองในนาทีที่ 66
อาชีพ > สเตลีบริดจ์เซลติก

ค.ศ. 2014 แคลเวิร์ต-ลูอินถูกส่งไปเล่นกับสโมสรสเตลีบริดจ์เซลติก ด้วยสัญญายืมตัวป็นเวลา 1 ฤดูกาลกระทั่งเดือนเมษายน ค.ศ. 2015 จึงได้กลับมายังต้นสังกัด
อาชีพ > นอร์แทมป์ตันทาวน์

วันที่ 7 สิงหาคม ค.ศ. 2015 แคลเวิร์ต-ลูอินถูกส่งไปร่วมทีมนอร์แทมป์ตันทาวน์ด้วยสัญญายืมตัวจนถึงเดือนมกราคม ค.ศ. 2016 โดยเขาได้ประเดิมสนามและประเดิมประตูแรกให้กับทีมใหม่ในอีก 4 วันต่อมาคือในวันที่ 11 สิงหาคม ในนัดที่เอาชนะทีมแบล็กพูลไปได้ 3–0 ในศึกลีกคัพ
แหล่งข้อมูลอื่น

Profile at the Everton F.C. website
สถิติของ ดอมินิก แคลเวิร์ต-ลูอิน ที่ Soccerbase
ประวัติ โดมินิค คัลเวิร์ต เลวิน เก็บถาวร 2021-01-31 ที่ เวย์แบ็กแมชชีน ที่ Supersportskick.com
| ด ค กผู้เล่นชุดปัจจุบันของสโมสรฟุตบอลเอฟเวอร์ตัน  |
| --- | --- |
 1 พิกฟอร์ด  2 ทาร์คอฟสกี  3 แพตเทอร์สัน  4 ฮอลเกต  5 คีน  6 อาลัง  7 รีชาร์ลีซง  8 เดลฟ์  9 แคลเวิร์ต-ลูอิน  10 ซีกืร์ดซอน  11 เกรย์  13 มินา  14 โทซุน  16 ดูกูเร  17 อิโวบี  19 ฮาเมส  20 Bernard  21 โกมึช  23 โคลแมน  25 บาแม็ง  26 เดวีส์  27 เกน  28 มีรายัส  29 นีอัซ  31 บอลาซี  37 การ์เนอร์  49 เลอเซิล  ผู้จัดการ: ไดช์
| ด ค กรายชื่อนักกีฬาทีมชาติอังกฤษ – รองชนะเลิศ ฟุตบอลชิงแชมป์แห่งชาติยุโรป 2020 |
| --- | --- | --- |
|  1 พิกฟอร์ด  2 วอล์กเกอร์  3 ชอว์  4 ไรซ์  5 สโตนส์  6 แมไกวร์  7 กรีลิช  8 เจ. เฮนเดอร์สัน  9 เคน (c)  10 สเตอร์ลิง  11 แรชฟอร์ด  12 ทริปเปียร์  13 ดี. เฮนเดอร์สัน (นัดแรก) / แรมส์เดล (นัดต่อมา)  14 ฟิลลิปส์  15 มิงส์  16 โคอาดี  17 แซนโช  18 แคลเวิร์ต-ลูอิน  19 เมานต์  20 โฟเดน  21 ชิลเวลล์  22 ไวต์  23 จอห์นสตัน  24 เจมส์  25 ซากา  26 เบลลิงงัม  ผู้ฝึกสอน: เซาท์เกต  |  1 พิกฟอร์ด  2 วอล์กเกอร์  3 ชอว์  4 ไรซ์  5 สโตนส์  6 แมไกวร์  7 กรีลิช  8 เจ. เฮนเดอร์สัน  9 เคน (c)  10 สเตอร์ลิง  11 แรชฟอร์ด  12 ทริปเปียร์  13 ดี. เฮนเดอร์สัน (นัดแรก) / แรมส์เดล (นัดต่อมา)  14 ฟิลลิปส์  15 มิงส์  16 โคอาดี  17 แซนโช  18 แคลเวิร์ต-ลูอิน  19 เมานต์  20 โฟเดน  21 ชิลเวลล์  22 ไวต์  23 จอห์นสตัน  24 เจมส์  25 ซากา  26 เบลลิงงัม  ผู้ฝึกสอน: เซาท์เกต  |  |
ดัชนี Wilshire 5000

ดัชนีรวมตลาดหลักทรัพย์ ดาวน์โจนส์ Wilshire 5000 หรือ ดัชนีคอมโพสิตดาวน์โจนส์ Wilshire 5000 หรือ Wilshire 5000 (อังกฤษ: Dow Jones Wilshire 5000 Total Stock Market Index) เป็นดัชนีตลาดหลักทรัพย์ที่นิยมใช้เป็นตัวแทนตลาดหลักทรัพย์ของสหรัฐอเมริกาทั้งหมด ดัชนีนี้วัดประสิทธิภาพของบริษัทมหาชนทั้งหมดที่อยู่ในสหรัฐอเมริกา โดยใช้ "ข้อมูลราคา ณ ปัจจุบัน" (readily available price data) เป็นฐาน นั่นคือ มูลค่าของหุ้นสามัญ, สินเชื่อลงทุนอสังหาริมทรัพย์ (REIT), และหุ้นของบริษัทที่จดทะเบียนในตลาดหลักทรัพย์นิวยอร์ก, แนสแดก หรือ ตลาดหลักทรัพย์อเมริกัน
ดัชนีนี้จัดทำโดย Wilshire Associates ในปี พ.ศ. 2517  และถูกเปลี่ยนชื่อเป็น "Dow Jones Wilshire 5000" หลังจาก Dow Jones & Company เข้ารับช่วงคำนวณและดูแลดัชนีต่อ ในเดือนเมษายน พ.ศ. 2547
แหล่งข้อมูลอื่น

ดัชนี Wilshire 5000 เก็บถาวร 2005-12-20 ที่ เวย์แบ็กแมชชีน
ดัชชีแลงแคสเตอร์

ตราประจำราชวงศ์แลงคาสเตอร์
ดัชชีแห่งแลงคาสเตอร์ (อังกฤษ: Duchy of Lancaster) เป็นหนึ่งในสองราชดัชชีในอังกฤษ อีกราชอาณาจักรคือดัชชีแห่งคอร์นวอลล์และมีฐานะเป็นอาณาจักรที่เป็นทรัพย์สินส่วนพระมหากษัตริย์ แม้ว่าจะมีชื่อว่าเป็น “ดัชชี” แต่อันที่จริงแล้วก็คือ “อสังหาริมทรัพย์” (property company) แต่ไม่ต้องเสียภาษีเงินได้นิติบุคคล (United Kingdom corporation tax) ในปัจจุบันดัชชีแห่งแลงคาสเตอร์มีเนื้อที่ทั้งหมด 46,200 เอเคอร์ (18,700 เฮ็คตาร์) ที่รวมทั้งบริเวณชุมชนสำคัญ, สิ่งก่อสร้างทางประวัติศาสตร์, และที่ดินทางเกษตรกรรมในหลายบริเวณในอังกฤษและส่วนใหญ่ในแลงคาสเชอร์ ในปีงบประมาณ ค.ศ. 2007 ดัชชีประเมินว่ามีมูลค่า £397,000,000 และมีกำไร £11,900,000 เท่ากับกำไร 3%  กำไรจากรายได้เป็นของพระราชินีนาถเอลิซาเบธที่ 2ผู้ต้องทรงเสียภาษีรายได้ส่วนบุคคลจากรายได้ที่ได้รับรับ และพระมหากษัตริย์ของดัชชีแห่งแลงคาสเตอร์มีตำแหน่งเป็น “ดยุกแห่งแลงคาสเตอร์” ไม่ว่าจะเป็นเพศใด      แม้ว่าในปัจจุบันจะเป็นแต่เพียงตำแหน่งเกียรติยศเท่านั้น เพราะตำแหน่งดยุกแห่งแลงคาสเตอร์ถูกยุบเลิกไปหลังจากรัชสมัยพระเจ้าเฮนรีที่ 6 เพราะพระราชเอกสารสิทธิเดิม (charter) จำกัดการสืบตระกูลต่อทายาทชายเท่านั้น แต่กระนั้นพระเจ้าจอร์จที่ 5ก็ทรงสนับสนุนการใช้ตำแหน่งนี้ต่อไป
นอกจากอสังหาริมทรัพย์ในแลงคาสเชอร์แล้วดัชชีแห่งแลงคาสเตอร์ยังมีอำนาจส่วนพระมหากษัตริย์ในแลงคาสเตอร์และนครแมนเชสเตอร์และปริมณฑล, เมอร์ซีย์ไซด์ และบริเวณเฟอร์เนสส์ ในคัมเบรีย ที่รวมกันแล้วเรียกว่า “เคานตี้พาเลไทน์แห่งแลงคาสเตอร์”
ตั้งแต่การออกพระราชบัญญัติรัฐบาลส่วนท้องถิ่น ค.ศ. 1972 (Local Government Act 1972) แล้วดัชชีก็มีอำนาจในการแต่งตั้งเชอริฟฟ์ และ “ลอร์ดเล็ฟเทนแน้นท์” (Lord Lieutenant) ของนครแมนเชสเตอร์และปริมณฑล, เมอร์ซีย์ไซด์ และแลงคาสเชอร์ รวมทั้งมณฑลประวัติศาสตร์ของมณฑลในประวัติศาสตร์แห่งเชสเชอร์และยอร์คเชอร์
ดูเพิ่ม

ดยุกแห่งแลงคาสเตอร์
ราชวงศ์แลงคาสเตอร์
ดังเคิลออสเตียส

| ดังเคิลออสเตียส ช่วงเวลาที่มีชีวิตอยู่: Frasnian-Famennian, 382–358Ma  PreꞒ Ꞓ O S D C P T J K Pg N      |
| --- | --- |

ภาพวาดใหม่ ตามที่นำเสนอโดย Engelman 2023

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: †Placodermi
อันดับ:: †Arthrodira
วงศ์:: †Dunkleosteidae
สกุล:: †Dunkleosteus Lehman, 1956

ชนิดต้นแบบ
Dinichthys terrelli Newberry, 1873
Species
  รายการ  D. terrelli (Newberry, 1873 [เดิมใช้ชื่อว่า Dinichthys])  D. ? belgicus (Newberry) 1873  D. denisoni (Kulczycki) 1957  D. marsaisi Lehmann, 1956  D. magnificus (Hussakof & Bryant) 1919  D. missouriensis (Branson) 1914  D. newberryi (Clarke) 1885  D. amblyodoratus Carr & Hlavin, 2010  D. raveri Carr & Hlavin, 2010  
ดังเคิลออสเตียส (อังกฤษ: Dunkleosteus) เป็นสกุลของปลาในยุคก่อนประวัติศาสตร์ที่ปัจจุบันนี้สูญพันธุ์ไปแล้วสกุลหนึ่ง ใช้ชื่อสกุลว่า Dunkleosteus (มาจาก "(เดวิด) Dunkle" + osteus (οστεος, ภาษากรีก: กระดูก); หมายถึง "กระดูกของดังเคิล" ซึ่งตั้งเพื่อเป็นเกียรติแก่ เดวิด ดังเคิล ภัณฑารักษ์แห่งพิพิธภัณฑ์ธรรมชาติวิทยาคลีฟแลนด์)
ดังเคิลออสเตียส เป็นปลาทะเลขนาดใหญ่อาศัยอยู่ในปลายยุคดีโวเนียน ระยะเวลาประมาณ 358-382 ล้านปีที่แล้ว จัดเป็นปลาที่มีขากรรไกรที่เป็นปลานักล่ากินเนื้อขนาดใหญ่ที่เป็นเสมือนคู่แข่งตัวฉกาจของปลาฉลามในยุคต้นของการวิวัฒนาการเลยทีเดียว
ดังเคิลออสเตียส ถือเป็นสกุลของปลาที่มีขนาดใหญ่ที่สุดที่อยู่ในอันดับ Arthrodira รูปลักษณ์ภายนอกของปลาสกุลนี้แลดูดุดันน่ากลัวมาก ที่เห็นเด่นชัดสุดคงเป็นแผ่นขากรรไกรแข็งแรง ยืดหยุ่นได้ดี ไม่มีฟันแต่ที่ขอบปากมีลักษณะแหลมคล้ายเขี้ยวทั้งด้านบนและล่าง ทำให้เป็นเหมือนจะงอยปากไว้งับเหยื่อโดยไม่ต้องใช้ฟัน ในขณะที่มีลำตัวตัวยาว 3-9 เมตร และหนักได้ถึง 3.6-4 ตัน  และมีโครงสร้างประกอบด้วยเกล็ดอย่างหนาและแข็งเสมือนชุดเกราะ
มีทั้งหมด 7 ชนิด และเป็นชนิดที่เพิ่งได้รับการอนุกรมวิธานไปเมื่อปี ค.ศ. 2010 2 ชนิด (ดูในตาราง)
ที่ผ่านมานักวิทยาศาสตร์พบฟอสซิลจำนวนมากของดังเคิลออสเตียสในทวีปอเมริกาเหนือ, โปแลนด์, เบลเยียม และโมร็อกโก แต่มักเป็นฟอสซิลส่วนหัว ทำให้ไม่เป็นที่ชัดเจนว่าท่อนล่างของลำตัวเป็นอย่างไร จากโครงสร้างเสมือนเกราะแข็งหนักของดังเคิลออสเตียสทำให้เชื่อว่าเป็นปลาที่ว่ายน้ำได้ไม่คล่องแคล่วว่องไวเหมือนปลาชนิดอื่น และชอบอาศัยอยู่ใกล้ชายฝั่งมากกว่า
นักวิทยาศาสตร์ของพิพิธภัณฑ์ฟิล์ด มิวเซียม และมหาวิทยาลัยชิคาโก ศึกษาโครงสร้างขากรรไกรของดังเคิลออสเตียสแล้วมีความเห็นว่าต้องเป็นปลาที่มีพลังในการกัดมหาศาลเหนือกว่าปลาชนิดอื่นใด และเหนือกว่าปลาฉลามทั่วไป และแม้แต่ปลาฉลามขาว โดยมีแรงกดทับสูงถึง 8,000 ปอนด์ต่อตารางนิ้ว ซึ่งความร้ายกาจอันนี้จึงมักจะถูกนำไปเปรียบเทียบกับไดโนเสาร์กินเนื้อเช่น ไทรันโนซอรัส และจระเข้สมัยใหม่เสียมากกว่า นอกจากนี้ยังอ้าปากได้เร็วมากในอัตรา 1 ใน 50 ส่วนของวินาที ซึ่งทำให้มีพลังมหาศาลในการดูดเหยื่อเข้าไป ซึ่งลักษณะพิเศษเช่นนี้นี้ยังพบได้ในปลากระดูกแข็งสมัยใหม่ที่มีพัฒนาการก้าวหน้าโดยส่วนใหญ่
แต่ปลาในอันดับ Arthrodira นี้มีชีวิตอยู่บนโลกสั้นมาก กล่าวคือ อยู่ได้เพียงประมาณ 50 ล้านปีก็สูญพันธุ์ไปอย่างรวดเร็วในช่วงปลายยุคดีโวเนียน โดยปัจจุบันตามพิพิธภัณฑ์ธรรมชาติวิทยาต่าง ๆ ยังมีซากฟอสซิลดังเคิลออสเตียสเก็บแสดงอยู่ โดยที่ที่มีชื่อเสียงที่สุด คือ พิพิธภัณฑ์ธรรมชาติวิทยาคลีฟแลนด์ในสหรัฐอเมริกา และพิพิธภัณฑ์ควีนส์แลนด์ในออสเตรเลีย
ในวัฒนธรรมร่วมสมัย

เป็นตัวละครในเกมคอมพิวเตอร์ ParaWorld
ถูกอ้างอิงถึงในสารคดีทางโทรทัศน์ของบีบีซีชุด Sea Monsters
เป็น 1 ใน Playable Character ในเกม Hungry Shark Evolution
ดอลลาร์ออสเตรเลีย

| ดอลลาร์ออสเตรเลีย |
| --- | --- |
Australian dollar (อังกฤษ)
ISO 4217
รหัส: AUD
หมายเลข: 036
จุดทศนิยม: 2
การตั้งชื่อ
หน่วยย่อย: 
 1/100: เซนต์
สัญลักษณ์: $, A$, AU$
 เซนต์: c
ธนบัตร: 
 ใช้บ่อย: $5, $10, $20, $50, $100
 ไม่ค่อยใช้: $1, $2 (ไม่ผลิต)
เหรียญ: 
 ใช้บ่อย: 5c, 10c, 20c, 50c, $1, $2
 ไม่ค่อยใช้: 1c, 2c (ไม่ผลิต)
ข้อมูลการใช้
วันที่เริ่มใช้: 14 กุมภาพันธ์ ค.ศ. 1966
แทนที่: ปอนด์ออสเตรเลีย
ผู้ใช้:  ออสเตรเลีย  7 ดินแดนภายนอก  หมู่เกาะแอชมอร์และคาร์เทียร์  ดินแดนแอนตาร์กติกาของออสเตรเลีย  เกาะคริสต์มาส  หมู่เกาะโคโคส  หมู่เกาะคอรัลซี  เกาะเฮิร์ดและหมู่เกาะแมกดอนัลด์  เกาะนอร์ฟอล์ก   3 ประเทศอื่น ๆ  คิริบาส (ร่วมกับดอลลาร์คิริบาส)  นาอูรู  ตูวาลู (ร่วมกับดอลลาร์ตูวาลู) 
การตีพิมพ์
ธนาคารกลาง: ธนาคารสำรองออสเตรเลีย
 เว็บไซต์: www.rba.gov.au
เจ้าของโรงพิมพ์: Note Printing Australia
 เว็บไซต์: www.noteprinting.com
โรงพิมพ์ธนบัตร: Royal Australian Mint
 เว็บไซต์: www.ramint.gov.au
การประเมินค่า
อัตราเงินเฟ้อ: 5.1% (เฉพาะออสเตรเลีย)
 ที่มา: ธนาคารสำรองออสเตรเลีย, มีนาคม ค.ศ. 2022
ผูกค่าโดย: ตามมูลค่าดอลลาร์ตูวาลูและดอลลาร์คิริบาส
ดอลลาร์ออสเตรเลีย (อังกฤษ: Australian dollar, สัญลักษณ์: $; รหัส: AUD) เป็นสกุลเงินของประเทศออสเตรเลียและดินแดนของตนเอง (เกาะคริสต์มาส, หมู่เกาะโคโคส (คีลิง) และเกาะนอร์ฟอล์ก) และยังเป็นสกุลเงินอย่างเป็นทางการของ 3 ประเทศบนหมู่เกาะแปซิฟิก คิริบาส, นาอูรู และตูวาลู เงินสกุลนี้เป็นเงินที่ชำระหนี้ได้ตามกฎหมายในประเทศออสเตรเลีย โดยในประเทศออสเตรเลียมักเขียนในรูปย่อเกือบทุกครั้งเป็นสัญลักษณ์ดอลลาร์ ($) บางครั้งจะเขียนเป็น A$ หรือ AU$ เพื่อแยกมันกับสกุลเงินอื่น ๆ ที่ใช้หน่วยดอลลาร์เหมือนกัน หนึ่งดอลลาร์สามารถแบ่งได้เป็น 100 เซนต์
มีการเปิดตัวดอลลาร์ออสเตรเลียในวันที่ 14 กุมภาพันธ์ ค.ศ. 1966 เพื่อแทนที่ปอนด์ออสเตรเลีย โดยมีอัตราแลกเปลี่ยนที่สองดอลลาร์ต่อหนึ่งปอนด์
เหรียญ

| ภาพ> ด้านหน้า | ภาพ> ด้านหลัง | มูลค่า | ข้อมูล> เส้นผ่านศูนย์กลาง | ข้อมูล> ความหนา | ข้อมูล> น้ำหนัก | ข้อมูล> ส่วนประกอบ | คำอธิบาย> ขอบ | คำอธิบาย> ด้านหน้า | คำอธิบาย> ด้านหลัง | เริ่มใช้ |
| --- | --- | --- | --- | --- | --- | --- | --- | --- | --- | --- |
|  |  | 1c   | 17.65 มม. | >1.4 มม. | 2.60 g | 97% ทองแดง 2.5% สังกะสี 0.5% ดีบุก | Plain |  สมเด็จพระเจ้าชาลส์ที่ 3 | เครื่องร่อนหางขนนก | 1966–1991 (no longer issued) |
|  |  | 2c   | 21.59 มม. | <1.9 มม. | 5.20 ก. | 97% ทองแดง 2.5% สังกะสี 0.5% ดีบุก | Plain |  สมเด็จพระเจ้าชาลส์ที่ 3 | จิ้งจกคอจีบ | 1966–1991 (no longer issued) |
|  |  | 5c | 19.41 มม. | 1.3 มม. | 2.83 ก. | คิวโปรนิกเกิล 75% ทองแดง 25% นิกเกิล | Reeded |  สมเด็จพระเจ้าชาลส์ที่ 3 | ตัวตุ่น | 1966 |
|  |  | 10c | 23.60 มม. | 1.5 มม. | 5.65 ก. | คิวโปรนิกเกิล 75% ทองแดง 25% นิกเกิล | Reeded |  สมเด็จพระเจ้าชาลส์ที่ 3 | ไลเรเบิร์ด | 1966 |
|  |  | 20c | 28.65 มม. | 2.0 มม. | 11.3 ก. | คิวโปรนิกเกิล 75% ทองแดง 25% นิกเกิล | Reeded |  สมเด็จพระเจ้าชาลส์ที่ 3 | ตุ่นปากเป็ด | 1966 |
|  |  | 50c | สิบสองเหลี่ยม 31.65 มม. (across flats) | 2.0 มม. | 15.55 ก. | คิวโปรนิกเกิล 75% ทองแดง 25% นิกเกิล | Plain |  สมเด็จพระเจ้าชาลส์ที่ 3 | ตราแผ่นดิน | 1969 |
|  |  | $1 | 25.00 มม. | 2.8 มม. | 9.00 ก. | 92% ทองแดง 6% อลูมิเนียม 2% นิกเกิล | Interrupted  milled |  สมเด็จพระเจ้าชาลส์ที่ 3 | จิงโจ้ห้าตัว | 1984 |
|  |  | $2 | 20.50 มม. | 3.0 มม. | 6.60 ก. | 92% ทองแดง 6% อลูมิเนียม 2% นิกเกิล | Interrupted  milled |  สมเด็จพระเจ้าชาลส์ที่ 3 | ผู้อาวุโสชาวอะบอริจิน และ กางเขนใต้ | 1988 |
แหล่งข้อมูลอื่น

Sound recording of 1966 Decimal Currency radio advertisement held at the National Archives of Australia
Reserve Bank of Australia: Current Banknotes
The Perth Mint is Australia's precious metals mint, making non-circulating/collector coins in silver, gold, and platinum.
Note Printing Australia is the printer of Australia's notes, and also inventor of the abovementioned polymer banknotes, and world exporter of this technology.
The Money Tracker site allows users to track Australian banknotes as they circulate around Australia.
Images of historic and modern Australian bank notes
Reserve Bank of Australia – daily value of AUD against 13 currencies, special drawing right and trade weighted index
เก็บถาวร 2022-02-04 ที่ เวย์แบ็กแมชชีน  –  historical exchange rates of AUD/USD (from the year 1800 to present time).
เก็บถาวร 2022-01-25 ที่ เวย์แบ็กแมชชีน  –  historical chart of AUD/USD (from the year 1800 to present time).
The banknotes of Australia (ในภาษาอังกฤษและเยอรมัน)
| ด ค กสกุลเงินตราในเขตโอเชียเนีย |
| --- | --- |
ออสตราเลเซีย:  ดอลลาร์ออสเตรเลีย (เกาะนอร์ฟอล์ก)  ดอลลาร์นิวซีแลนด์ 
เมลานีเซีย:  ฟรังก์เซแอ็ฟเป (นิวแคลิโดเนีย)  ดอลลาร์ฟีจี  คีนาปาปัวนิวกินี  ดอลลาร์หมู่เกาะโซโลมอน  ดอลลาร์สหรัฐ  วาตูวานูอาตู 
ไมโครนีเซีย:  ดอลลาร์ออสเตรเลีย (คิริบาส, นาอูรู)  ดอลลาร์คิริบาส  ดอลลาร์นิวซีเแลนด์ (นาอูรู)  ดอลลาร์สหรัฐ ( ปาเลา, ไมโครนีเซีย, กวม, หมู่เกาะมาร์แชลล์, หมู่เกาะนอร์เทิร์นมาเรียนา, เกาะเล็กรอบนอกของสหรัฐอเมริกา) 
พอลินีเซีย:  ดอลลาร์ออสเตรเลีย (ตูวาลู)  ฟรังก์เซแอ็ฟเป (เฟรนช์โปลินีเซีย, วาลิสและฟูตูนา)  เปโซชิลี (เกาะอีสเตอร์)  ดอลลาร์หมู่เกาะคุก  ดอลลาร์นิวซีแลนด์ (หมู่เกาะแชทัม, หมู่เกาะคุก, นีอูเอ, หมู่เกาะพิตแคร์น, โตเกเลา)  ตาลาซามัว  ปาอางาตองงา  ดอลลาร์ตูวาลู  ดอลลาร์สหรัฐ (อเมริกันซามัว, ฮาวาย) 
อดีตสกุลเงิน:  ปอนด์ออสเตรเลีย  ปอนด์ฟีจี  ปอนด์โอเชียเนีย  ปอนด์นิวซีแลนด์  ปอนด์หมู่เกาะโซโลมอน 
สกุลเงิน: ทวีปยุโรป - ทวีปเอเชีย - ทวีปแอฟริกา - ทวีปอเมริกา
ดัชชีโมเดนาและเรจโจ

ดัชชีโมเดนาและเรจโจ (อังกฤษ: Duchy of Modena and Reggio) เป็นดัชชีขนาดเล็กที่รุ่งเรืองระหว่าง ค.ศ. 1452 จนถึง ค.ศ. 1859 โดยมีช่วงที่มีได้เป็นอาณาจักรระหว่างปี ค.ศ. 1796 ถึง ค.ศ. 1814 เดิมก่อตั้งขึ้นโดยตระกูลเอสเตผู้ปกครองแฟร์ราราจนกระทั่งถึงปี ค.ศ. 1597 ในปี ค.ศ. 1796 รัฐก็ถูกยึดครองโดยกองทัพฝรั่งเศสของนโปเลียนผู้ก่อตั้งสาธารณรัฐชิสปาดานาขึ้น ดยุกคนสุดท้ายของตระกูลเอสเตกลายเป็นประมุขของอดีตดินแดนออสเตรียทางตะวันตกเฉียงใต้ของเยอรมนี (ไบรสเกา) และเสียชีวิตใน ค.ศ. 1803 จากนั้นโมเดนาก็ตกไปเป็นของลูกเขยคืออาร์ชดยุก แฟร์ดีนันด์แห่งออสเตรีย-เอสเต ซึ่งเป็นพระปิตุลาในจักรพรรดิฟรันซ์ที่ 2 แห่งโรมันอันศักดิ์สิทธิ์ เมื่อระบบนโปเลียนล่มสลายลงในปี ค.ศ. 1814 ฟรันเชสโกลูกชายของแฟร์ดีนันด์ก็กลายเป็นดยุกแห่งโมเดนา ไม่นานหลังจากนั้นฟรันเชสโกก็ได้ดินแดนมัสซาและการ์ราราจากแม่
ดยุกฮับส์บูร์กถูกขับจากตำแหน่งอยู่ชั่วระยะหนึ่งระหว่างปี ค.ศ. 1831 ถึงปี ค.ศ. 1848 แต่ก็ได้กลับมาหลังจากนั้น หลังจากสงครามฝรั่งเศส-พีดมอนต์ในการต่อต้านออสเตรียในปี ค.ศ. 1859 ดยุกก็ถูกบังคับให้หนีอีกครั้ง ในเดือนธันวาคม ค.ศ. 1859 โมเดนาก็รวมกับตอสคานาและปาร์มาเป็นสหมณฑลอิตาลีกลางที่ถูกผนวกเข้าเป็นส่วนหนึ่งของราชอาณาจักรซาร์ดิเนียในเดือนมีนาคม ค.ศ. 1860
ดูเพิ่ม

ดัชชี
| ด ค กอดีตอาณาจักรในคาบสมุทรอิตาลี ซิซิลี และซาร์ดิเนีย |
| --- | --- |
 อาณาจักรพระสันตะปาปา  อิตาลี  จักรวรรดิโรมัน  ซาร์ดิเนีย  ซิซิลีทั้งสอง  ซิซิลี  เนเปิลส์  ลอมบาร์ด  ลอมบาร์ดี-เวเนเชีย  ทัสกานี  มิลาน  ปาร์มา  โมเดนาและเรจโจ  อูร์บีโน  มัสซาและการ์รารา  ลูคคา  เพรซิดิ  โซรา  เทรนต์  มานตัว  มอนต์เฟอร์รัต  ซาลุซโซ  สโปเลโต  จักรวรรดิไบแซนไทน์  อิตาลี (นโปเลียน)  อิตาลี (ยุคกลาง)  อิทรูเรีย  ซาแลร์โน  เบเนเวนโต